ছাত্রীদেরকে বেধড়ক মারধর! গ্রেফতার শিক্ষক

ওয়েব ডেস্ক : ছাত্রীদেরকে বেধড়ক মারধরের অভিযোগ। ঘটনায় অসুস্থ হয়ে পড়ল বহু ছাত্রী (Students)। তাদেরকে ভর্তি করানো হয়েছে হাসপাতালে। এই ঘটনায় ক্ষুব্ধ হন অভিভাবকরা। বিক্ষোভে ফেটে পড়েন তারা। এই ঘটনায় শিক্ষক দিবসের দিন গ্রেফতার করা হল অভিযুক্ত শিক্ষককে।

ঘটনাটি ঘটেছে পূর্ব মেদিনীপুর (East Midnapore) জেলার এগরায় অস্তিচক সুরেন্দ্র যোগেন্দ্র বিদ্যাপীঠে। জানা গিয়েছে, বৃহস্পতিবার অন্যান্যদিনের মতো স্কুলে গিয়েছিল অষ্টম শ্রেণীর ওই ছাত্রী। এর পর দুপুরে ক্লাস নিতে যান ইংরেজির শিক্ষক বিপ্লব পণ্ডা। অভিযোগ, এর পরেই ক্লাসের অনেক ছাত্রীকে বেধড়ক মারধর করেন অভিযুক্ত শিক্ষক।

আরও খবর : ট্রেনে উঠতে গিয়েই পা পিছলে গেল যাত্রীর! আরপিএফের তৎপরতায় অল্পের জন্য প্রাণ রক্ষা

ঘটনায় অনেক ছাত্রী অসুস্থ হয়ে পড়ে। তাদের মধ্যে ২১ জনকে হাসপাতালে ভর্তি করা হয়েছে বলে খবর। তবে কী কারণে ওই ছাত্রীদেরকে মারধর করা হয়েছে সে বিষয়ে এখনও কিছু জানা যায়নি। এই ঘটনার খরব সামনে আসতেই ক্ষোভে ফেটে পড়েন অভিভাবকরা। স্কুলে গিয়ে বিক্ষোভ দেখান তারা।

অভিযোগ, এই ঘটনার পরেই অভিযুক্ত শিক্ষক সহ অন্যান্য শিক্ষক-শিক্ষিকাদের স্কুলে তালা বন্দি করে বিক্ষোভ দেখান অভিভাবকরা। খবর পেয়ে ঘটনাস্থলে যায় এগরা থানার পুলিশ। এর পরে অভিভাবকদের শান্ত করে পরিস্থিতি আয়ত্তে আনা হয়। তার পরেই শুক্রবার, ৫ অগাস্ট শিক্ষক দিবসের দিন মারধরের ঘটনায় অভিযুক্ত শিক্ষককে গ্রেফতার করেছে পুলিশ (Police)।